EFL Championship

English Football League Championship (alebo podľa sponzora Sky Bet Championship, v rokoch 20042016 Football League Championship) je druhá najvyššia liga po Premier League. Liga pozostáva z 24 tímov. Každú sezónu dva najvyššie umiestnené tímy v Championship automaticky postupujú do Premier League. Tímy, ktoré skončia na 3. až 6. mieste vstupujú do EFL Championship play-offs, kde víťaz postupuje do Premier League. Tímy, ktoré skončia na posledných troch priečkach zostupujú do League One. Championship, ktorá bola zavedená v sezóne 2004/2005, bola svojho času nazvaná ako Football League First Division a predtým ako Football League Second Division. Podobne ako ďalšie profesionálne anglické divízie, waleské kluby môžu byť súčasťou ligy.
Championship je najbohatšia liga, ktorá nie je prvou ligou na svete a deviata najbohatšia v Európe. Priemerná účasť na zápas za sezónu 2018/19 bola 20 181, čo bola najvyššia zo všetkých druhých líg na svete a desiata na svete.
Cardiff City hralo najviac sezón v druhej lige ako akýkoľvek iný tím. V súčasnosti sa Birmingham City drží v lige najdlhšie, naposledy nehrali v Championship v sezóne 2010/2011. Barnsley ako prvý klub dosiahol 1000 výhier v druhej lige (3. januára 2011). Barnsley je tiež prvý klub, ktorý odohral 3 000 zápasov v tejto súťaži 12. marca 2013 (1024-747-1224).
História.
V prvej sezóne 2004/2005 bola celková návštevnosť 9,8 milióna, čo bola štvrtá najvyššia v európskom futbale. Premier League (12,88 mil.), La Liga (11,57 mil.) Bundesliga (10,92 mil.), Serie A (9,77 mil.) a Ligue 1 (8,17 mil.).
Sunderland vyhral ligu v prvej sezóne po re-brandingu. Wigan Athletic skončil druhý, čím si vybojoval postup do Premier League po prvýkrát v histórii. West Ham United vyhral Championship play-off. V sezóne 2005/06 Reading zlomil rekord anglickej futbalovej ligy v počte získaných bodov za sezónu, získal 106 bodov čím prekonali Sunderland z roku 1999.
Sunderland vyhral svoj druhý titul v troch sezónach v sezóne 2006/07. 4 mája 2007 sa Leeds United stal prvým tímom, ktorý skončil v nútenej správe po re-brandingu ligy, bolo im odobratých 10 bodov a zostúpil do League One. 28. mája 2007 Derby County vyhral prvé Championship play-off finále na novom Wembley Stadium. Vo finále porazil West Bromwich Albion 1-0 pred takmer 75 000 divákmi. West Bromwich Albion vyhral Championship nasledujúcu sezónu.
30. septembra 2009 Coca-Cola oznámila koniec sponzorstva s Football League (teraz English Football Leauge) na konci sezóny 2009/10. 16. marca 2010, npower bol oznámený ako nový sponzor Football League a začiatkom sezóny 2010/11 do konca sezóny 2012/13 bola Football League Championship známa ako Npower Championship.
18. júla 2013 britský Sky Bet oznámil päťročnú dohodu o sponzorovaní ligy.
24. mája 2014 Championship play-off finále medzi Derby County a Queens Park Rangers videlo najväčší počet divákov v lige: 87 348. QPR vyhral po góle Bobbyho Zamoru v nastavenom čase.
V sezóne 2016/17 bola Football League premenovaná na English Football League. Liga dokopy nazbierala návštevnosť viac ako 11 miliónov, play-off zápasy neboli započítané.
Štruktúra ligy.
Liga sa skladá z 24 tímov. Cez sezónu, ktorá sa začína v auguste a končí v máji, každý s každým hrá dva zápasy, raz doma a raz vonku, čo sa rovná 46 zápasom. Za výhru sú udelené tri body, za remízu bod a za prehru nula bodov. Tímy sú v tabuľke zoradené podľa získaných bodov potom podľa gólového rozdielu, potom podľa strelených gólov a potom podľa vzájomných zápasov v danej sezóne. V prípade, že dva alebo viacero tímov skončí sezónu na rovnakom počte vo všetkých pravidlách, budú zoradené abecedne, mimo postupových priečok, zostupujúcich alebo play-off. V takomto prípade sa tímy stretnú v play-off o danú pozíciu.